മുഖം മറയ്ക്കണം പെണ്കുട്ടികളുടെ വിദ്യാഭ്യാസത്തിന് മാര്ഗരേഖ,ഗര്ഭിണിയുടെ കൊലയില് പങ്കില്ലെന്നും താലിബാന് കാബൂള്: അഫ്ഗാനില് മുന് പൊലീസ് ഉദ്യോഗസ്ഥയെ വെടിവെച്ച് കൊന്നതില് പങ്കില്ലെന്ന് താലിബാന്. സംഭവത്തെകുറിച്ച് അറിയാമെന്നും കൊലപാതകത്തില് പങ്കില്ലെന്നും അന്വേഷണം നടക്കുന്നുണ്ടെന്നും താലിബാന് വക്താവ് സബീഹുള്ള മുജാഹിദ് വ്യക്തമാക്കി. അമേരിക്കയെ സഹായിച്ചവര്ക്കും മുന് സര്ക്കാര് ഉദ്യോഗസ്ഥര്ക്കും താലിബാന് പൊതുമാപ്പ് നല്കിയതാണെന്നും കൊലപാതകത്തിന് പിറകില് വ്യക്തിവിരോധം ആകാമെന്നും സബീഹുള്ള ആരോപിച്ചു. കഴിഞ്ഞ ദിവസമാണ് അഫ്ഗാനിലെ ഫിറോസ്കോ പ്രവിശ്യയില് മുന് പൊലീസ് ഉദ്യോഗസ്ഥ ബാനു നേഗര് കൊല്ലപ്പെട്ടത്. താലിബാന് വീട്ടിലേക്ക് അതിക്രമിച്ച് കയറി വെടിവെക്കുയായിരുന്നെന്നും മൃതദേഹത്തിന്റെ മുഖം വികൃതമാക്കിയെന്നും കുടുംബം വ്യക്തമാക്കിയിരുന്നു. പഞ്ച്ഷീര് പ്രവിശ്യയില് ഇപ്പോഴും താലിബാനും പ്രതിരോധ മുന്നണിയും തമ്മില് പോരാട്ടം തുടരുകയാണ്. താലിബാന് വെടിവെപ്പ് നിര്ത്തിയാല് ചര്ച്ചയ്ക്ക് തയ്യാറെന്ന് പ്രതിരോധ മുന്നണി വ്യക്തമാക്കി. മേഖലയിലെ നാല് ജില്ലകള് പിടിച്ചെടുത്തെന്ന് താലിബാന് അവകാശപ്പെടുന്നുണ്ട്. എന്നാല് ശക്തമായ പോരാട്ടം തുടരുന്നെന്നും താലിബാന് മേഖലയില് കയറാനായിട്ടില്ലെന്നും പ്രതിരോധ മുന്നണി പ്രതികരിച്ചു. ഇരു ഭാഗത്തും മരണവും റിപ്പോര്ട്ട് ചെയ്തിട്ടുണ്ട്. സഖ്യനേതാവ് അഹമ്മദ് മസൂദാണ് ഇക്കാര്യം വ്യക്തമാക്കിയത്. അതിനിടെ സ്വകാര്യ അഫ്ഗാന് സര്വകലാശാലകളില് പെണ്കുട്ടികളുടെ വിദ്യാഭ്യാസത്തിന് മാര്ഗരേഖ താലിബാന് പുറത്തിറക്കി. വിദ്യാര്ഥിനികള് നിര്ബന്ധമായും മുഖം മറയ്ക്കണം ആണ്കുട്ടികള്ക്കും പെണ്കുട്ടികള്ക്കുമിടയില് മറവേണം. പെണ്കുട്ടികളെ വനിതാ അധ്യപകര് തന്നെ പഠിപ്പിക്കണം തുടങ്ങിയവയാണ് മാര്ഗരേഖയിലുള്ളത്. ഇന്ന് സര്വ്വകലാശാലകള് തുറന്ന് പ്രവര്ത്തിക്കാനിരിക്കെയാണ് ഉത്തരവ് ഇറക്കിയത്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona.